L’Ajuntament de Paterna pagarà als seus funcionaris a l’octubre un 26% de l’extra de 2012
24/09/2015

# L’Ajuntament de Paterna pagarà als seus funcionaris a l’octubre un 26% de l’extra de 2012

[![L’Ajuntament de Paterna pagarà als seus funcionaris a l’octubre un 26% de l’extra de 2012](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

24.09.2015

El consistori destinarà més de 200.000 euros a tornar als seus empleats públics una altra part de l’extra suprimida pel govern central fa tres anys

L’Ajuntament de Paterna ha acordat abonar als seus empleats públics en la nòmina del pròxim mes d’octubre un 26% de la paga extra de desembre de 2012 que no van percebre al seu dia al ser suprimida pel Govern Central del PP.

Per a poder tornar eixe percentatge autoritzat, el consistori destinarà més de 200.000 euros que permetran als més de 300 funcionaris de l’administració paternera recuperar més del 50% d’eixa paga, ja que al gener d’este 2015 van rebre un altre 25%, de manera que encara queda pendent el pagament de l’altra mitat de la paga que l’Ajuntament de Paterna ja ha anunciat que farà efectiva una vegada l’Administració Central done llum verda per a això.

Amb l’aprovació d’esta mesura, l’alcalde de Paterna, Juan Antonio Sagredo ha destacat “l’absoluta disposició del seu equip de govern per restablir els drets i el poder adquisitiu dels seus treballadors públics i per mantindre una estructura organitzativa justa i equitativa de tot el seu personal laboral”.

“Els funcionaris i empleats públics desenrotllen diàriament una extraordinària labor al servici del ciutadà que no ha de ser castigada econòmicament i que mereix tot el reconeixement i respecte dels que els dirigim”, ha afirmat Sagredo.